b'\n_START_ARTICLE_\nAlexandre-Gabriel Decamps\n_START_PARAGRAPH_\nAlexandre-Gabriel Decamps (3. maaliskuuta 1803, Pariisi, Ranska \xe2\x80\x93 22. elokuuta 1860, Fontainebleau) oli ranskalainen taidemaalari, taidegraafikko ja litograafikko. H\xc3\xa4nen tunnetuimmat ty\xc3\xb6ns\xc3\xa4 ovat orientaali-, genre- ja historiamaalauksia._NEWLINE_H\xc3\xa4n syntyi ja eli Pariisissa. Nuoruudessaan h\xc3\xa4n matkusti it\xc3\xa4\xc3\xa4n ja toteutti orientaalisia maalauksia suurella uskollisuudella luonnolle, jotka aiheuttivat vanhoillisten kriitikkojen keskuudessa h\xc3\xa4mmennyst\xc3\xa4. Pian kuitenkin h\xc3\xa4net tunnustettiin ja h\xc3\xa4net nostettiin muitten aikansa koulukunnan keulakuvien joukkoon. 1816-1818 h\xc3\xa4n opiskeli Etienne Bouhotin johdolla, jonka j\xc3\xa4lkeen h\xc3\xa4n siirtyi opiskelemaan Alexandre-Denis Abel de Pujolin studioon, lopettaen siell\xc3\xa4 1820. Vaikuttajaninaan h\xc3\xa4n piti Raphaelia, Tiziania, Giovanni da Bolognaa, Poussinia, Rembrandtia, G\xc3\xa9ricaultia ja L\xc3\xa9opold Robertia._NEWLINE_H\xc3\xa4nen tyylins\xc3\xa4 oli hyvin tyypillist\xc3\xa4 ajan ranskalaiselle koulukunnalle, jossa esiintyiv\xc3\xa4t usein dramaattiset muotojen, valoisuusasteitten ja v\xc3\xa4rien kontrastit. Aiheet h\xc3\xa4nen t\xc3\xb6iss\xc3\xa4\xc3\xa4n vaihtelevat usein algerialaisen ja ranskalaisen tavallisten ihmisten kuvaamisen v\xc3\xa4lill\xc3\xa4. H\xc3\xa4n oli my\xc3\xb6s ensimm\xc3\xa4isi\xc3\xa4, jotka kuvasivat it\xc3\xa4maista el\xc3\xa4m\xc3\xa4\xc3\xa4 todenmukaisin ja rahvaanomaisin aihein. Hevoset ja erityisesti koirat ja apinat kiinnostivat h\xc3\xa4nt\xc3\xa4 aiheina.'